Agʷjjim

Agʷjjim iga yan umudr iṣḍaṛn g tawja n imḥrurdn nɣ d iqqjdar. Unuɣ abṛṛani nns irwas bahra adinuẓuṛ nɣ d aɣuchaf mẓẓin, ar tlkkm tiɣzi nns iɣ imqqur ar 75 cm, d ar ttinin imzdaɣn n tniri zund imaziɣn itargin: mas gis llan kigan n ibɣurn i tfgga n ufgan, ɣikann af ar t gʷmmrn d ar t cttan.

Unuɣ n umudr ad ittuẓla s ugayyu nns igan amkṛaḍ d tfgga nns imẓẓin d ils nns izurn, amma acṭṭab nns izur macc ar ittisdid imikk s imikk ar ixf nns, d ula tafgga nns tzur d tdus.

Iṭṭaf umudr n ugʷjjim smmus iḍuḍan ɣ ku aḍaṛ s ibbackaṛn imsadnin, amma aklu nns iga gr uzgzaw d uqqhwi nɣd abrɣdi d g uɛrur nns kra n tbkkatin tiqqhway immrksn d uwraɣ, d imi nns iṭṭaf uxsan msadnin idusn, d ucṭṭab nns gis kra n 23 n igʷyya n ilm gan zund ɣɣʷilli illan g uɛrur n uɣuchaf, d ad ur nttu mas iṭṭaf takayt n iẓṛi idusn d umussu urmiḍ. Ar ittddr iqqjdr n ugʷjjim g tniri n yiẓẓlmḍ n tfṛiqt d uslallu aɛṛab ar iṛan.

 Tisaɣulin  






Taggayt:Amudr
Taggayt:Imudar